നികത്താനാകാത്ത വിടവ് പലരുടെയും ജീവിതം മാറ്റിമറിച്ച പുനിത് ഇനി ഓര്മ ! ഇന്ന് ഉച്ചയോടെയായിരുന്നു കന്നഡ സൂപ്പര് താരം പുനിത് രാജ് കുമാര് മരണത്തിനു കീഴടങ്ങിയത്. ജിമ്മിലെ വര്ക്ക് ഔട്ടിനിടയില് ദേഹാസ്വസ്ഥതകള് കാണിച്ച പുനിത് രാജ് കുമാറിനെ ഉടന് തന്നെ അടുത്തുള്ള വിക്രം ആശുപത്രിയില് പ്രവേശിപ്പിക്കുകയായിരുന്നു. എന്നാല് ജീവന് രക്ഷിക്കാന് സാധിച്ചില്ല. ഹൃദയാഘാതത്തെ തുടര്ന്നായിരുന്നു മരണം. കന്നഡയിലെ ഏറ്റവും വലിയ താരമായ രാജ്കുമാറിന്റെ മകന് ആണ് പുനിത്. ബാലതാരമായി എത്തി മികച്ച ബാലതാരത്തിനുള്ള ദേശിയ പുരസ്ക്കാരം വരെ കരസ്ഥമാക്കിയ താരമാണ് പുനിത്. നിര്മാണ രംഗത്തും സജീവമായ പുനിത് മികച്ച ടെലിവിഷന് അവതാരകനും ഗായകനുമാണ്. കന്നഡയിലെ ഏറ്റവും താരമൂല്യമുള്ള നടന്മാരിലെ ആദ്യ അഞ്ചില് പുനിത് ഉണ്ട്. എല്ലാ വിഭാഗം പ്രേക്ഷകരെയും തൃപ്തിപ്പെടുത്തുന്ന കൊമേഴ്സ്യല് എന്റെര്ടെയ്നറുകളാണ് പുനീതിനെ താരമാക്കിയത്. കരിയര് തുടങ്ങി ഏറെ വൈകാതെ അച്ഛന്റെയും ചേട്ടന്റെയും പേരിന്റെ നിഴലില് നിന്നു, തന്റെതായ ഒരു വിലാസം സൃഷ്ടിക്കാനും ആരാധകരെ സ്വന്തമാക്കാനും പുനീതിനായി.ആക്ഷന്, നൃത്ത രംഗങ്ങളില് ഏറെ മികവ് പുലര്ത്തിയിരുന്ന പുനീത് സമാന്തര ധാരയിലുള്ള മികച്ച സിനിമകളെയും എക്കാലവും പ്രോത്സാഹിപ്പിച്ചിരുന്നു. യുവരത്നയാണ് താരത്തിന്റെതായി അടുത്തിടെ തിയറ്ററിലെത്തിയ ചിത്രം. ജെയിംസ്, ദ്വിത്ത തുടങ്ങി ബിഗ് ബജറ്റ് ചിത്രങ്ങള് അണിയറയില് ഒരുങ്ങുകയാണ്. സാമൂഹിക രംഗത്തും സജീവമായ താരം നിരവധി ജീവകാരുണ്യ പ്രവര്ത്തനങ്ങളാണ് ചെയ്തിരിക്കുന്നത്. പുണ്യത്തിന്റെ വിയോഗം കന്നഡ സിനിമലോകത്തിനു വലിയ ഒരു നഷ്ടം തന്നെയാണ്. Related Items: actor, kannada, punith raj kumar